ইন্দোনেশিয়ার উচ্চগতির রেল
ইন্দোনেশিয়ার রাজধানী ও বৃহত্তম শহর হল জাকার্তা। এই শহরটি জাভা দ্বীপের পশ্চিমে অবস্থিত। এই শহরের সঙ্গে জাভা দ্বীপের অন্য শহরগুলির মধ্যে দ্রুত রেল পরিসেবার লক্ষ্যে ২০১০ সালে ইন্দোনেশিয়া সরকার প্রথম উচ্চ গতির রেল প্রকল্প ঘোষনা করে জাকার্তা ও বানদুং শহরের মধ্যে। এই প্রকল্পটিই দক্ষিণ পূর্ব এশিয়ার প্রথম উচ্চ গতির রেলপথ। প্রকল্পটি নতুন ভাবে শুরু হয় ২০১৫ সালে। এই সময় এই রেল প্রকল্পটি নির্মাণের জন্য জাপান ও চীনের মধ্যে প্রতিদ্বন্দীতা চলে। কিন্তু শেষে চীন এই প্রকল্প নির্মাণের অধিকার পায়। প্রকল্পটির প্রথম অংশ হিসাবে জাকার্তা থেকে বানদুং পর্যন্ত ১৪৩ কিলোমিটার উচ্চগতির বা হাইস্পিড রেলপথ নির্মাণ করবে ইন্দোনেশিয়া চীনের সহযোগিতায়।
জাকার্তা এমআরটি
জাকার্তা এমআরটি হল ইন্দোনেশিয়ার রাজধানী শহরের জাকার্তার দ্রুতগামী গণপরিবহন ব্যবস্থা। ১০ অক্টোবর ২০১৩ সালে জাকার্তা মেট্রোর নির্মাণ শুরু হয় এবং আশা করা হচ্ছে যে ২০১৯ সালে প্রথম পর্যায়ে জাকার্তা এমআরটি চালু হবে। ২০১৮ সালের আগস্ট মাসের মধ্যে এমআরটি জাকার্তা ইন্টিগ্রেশন টেস্ট এবং কমিশনিং পরিচালনা করার লক্ষ্য নির্ধারণ করে। ২০১৮ সালের ডিসেম্বর থেকে ২০১৯ সালের ফেব্রুয়ারি পর্যন্ত পরীক্ষামূলকভাবে ট্রেন চলাচল শুরু করবে এবং ২০১৯ সালের মার্চে জনসাধারণের জন্য পরিষেবাটি উন্মুক্ত করার আশা করা হয়।